
ДО 

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Проект на Годишен план за развитие на социалните услуги в Община Златоград за 2026 година
УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на действащата нормативна уредба, Общински съвет, приема Годишен план за развитие на социалните услуги на общинско равнище, за следващата календарна година, който трябва да се предостави на Агенция за социално подпомагане, до 31 август 2025 година. 
Предложеният Годишен план за развитие на социалните услуги в Община Златоград за 2026 г. съдържа информация за действащите и функциониращи социални услуги, съответстващи на дейностите по чл. 15 от Закона за социални услуги, като е отчетен техният брой, вид и капацитет, както и източниците на финансиране, начин на предоставяне, целева група и служители за извършване на дейностите по предоставяне на социалните услуги, съобразен със стандартите за качество на социалните услуги. 
Годишният план е отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база, икономическа и социална среда. Ключовите приоритетни направления  са определени в съответствие с идентифицираните потребности на рисковите групи и необходимостта от решаване на социални проблеми на жителите на общината.
           През месец юни 2025 г. се проведе работна среща, с членовете на Съвета по въпросите на социалните услуги и с представители на всички заинтересовани страни, на която се обсъди  Проекта на Годишния план за развитие на социалните услуги за 2026 година и особеностите в планирането, пред които са изправени всички малки общини в цялата страна. Съгласно Националната карта на социалните услуги, за Община Златоград са заложени по 20 броя потребители, за услугите Дневна грижа за деца с трайни увреждания (специализирана) и Дневна грижа за пълнолетни лица с трайни увреждания (специализирана), които се предоставят в Комплекс от социални услуги. В Община Златоград, тези две социални услуги се предоставят с утвърден капацитет 10 броя - Дневна грижа за деца с трайни увреждания и 15 броя - Дневна грижа за пълнолетни лица с трайни увреждания. Поради тази особеност се взе решение, да се отправи предложение до Министерство на труда и социалната политика (МТСП) и Агенция за социално подпомагане (АСП) за запазване на  социалната услуга Дневна грижа за деца и младежи с увреждания, с утвърден капацитет от 10 потребителя, а не да се планува с 20 места, съгласно НКСУ, за да бъде гарантирана подкрепата за децата с увреждания на територията на нашата община. На 09.07.2025 г., в Общинска администрация Златоград, постъпи отговор от МТСП, относно плануването на социалната услуга Дневна грижа за деца и младежи с увреждания, в Годишния план за развитие на социалните услуги в Община Златоград за 2026 г., в което се дава уверението, че услугата може да се планира с максимален брой от 10 потребители, въпреки изискванията за минимален капацитет в действащата нормативна уредба. Писмото е приложено за сведение.
            На 11 юни 2025 г., Годишният план беше публикуван на интернет страницата на общината, в панел „Обществено обсъждане“. В срокът за обществено обсъждане няма постъпили мнения и предложения за изменение.
            Във връзка с гореизложеното, предлагам следния проект за                           
Р Е Ш Е Н И Е:
На основание чл. 21, ал. 2 и ал. 1, т. 12 от Закона за местно самоуправление и местна администрация, чл. 38 от Закона за социалните услуги и Наредбата за планиране на социалните услуги, Общински съвет Златоград

                                                             Р Е Ш И: 

Приема Годишен план за развитие на социалните услуги в Община Златоград за 2026 година – неразделна част от настоящото решение.           
 Приложения: 

1. Проект на Годишен план за развитие на социалните услуги в Община Златоград за 2026 година

2. Писмо от Министерство на труда и социалната политика с Вх. № 04-00-157/09.07.2025 г. 
С уважение,

МИРОСЛАВ ЯНЧЕВ

Кмет на Община Златоград

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

